ddrg/super_eurlex huggingface dataset:
(16)

A sürgősségre tekintettel az Európai Békekeretnek az EUMAM Ukrajnát kiegészítő valamely célzott támogatási intézkedéséből a lehető leghamarabb halálos erő célba juttatására tervezett lőszereket és felszereléseket, illetve platformokat kell finanszírozni. Minden egyéb felszerelésről – beleértve a kiképzéshez szükséges személyes felszereléseket is – más támogatási intézkedés keretében kell gondoskodni. Az Európai Békekeret szerinti támogatási intézkedésekkel továbbá speciális felszerelések is rendelkezésre bocsáthatók, valamint – ha Ukrajna kéri – az Európai Békekeret révén Ukrajnának adományozott katonai felszerelések karbantartása és javítása is biztosítható.
51.

HENAN SUDA ELECTRIC VEHICLE TECHNOLOGY CO LTD Képviselője az Európai Unióban: DCKD Gmbh Am Falder 4 40589 Düsseldorf Németország
(32)

Ilyen körülmények között az uniós gyártók nem csupán arra nem voltak képesek, hogy a 2021. évi importkiesés teljes körű ellensúlyozása érdekében növeljék a gyártást, hanem még inkább korlátozniuk kellett a termelést, amit számos gyártósor részleges leállítása is alátámaszt. Az érdekelt felek tájékoztatásával kapcsolatos észrevételeiben a Copa-Cogeca maga is megjegyezte, hogy a 2022. szeptemberi karbamid-ammónium-nitrát árak nem tudták fedezni a karbamid-ammónium-nitrát előállításához szükséges gáz árát. Mivel a változó költségek egy része már önmagában is meghaladta az uniós piacon értékesített karbamid-ammónium-nitrát eladási árát, a termelési volumen visszaesése miatt pedig jelentősen nőtt termelési egységre vetített állandó költség, nem vitatható, hogy az uniós gazdasági ágazatot továbbra is jelentős kár éri.
(2)

A kereskedelmi és együttműködési megállapodás 31. melléklete A. része 2. szakasza 6. cikke (1) bekezdése c) pontjának második albekezdése szerint az IMI lehetővé teszi a székhely szerinti Fél, illetve az Unió esetében a székhely szerinti tagállam illetékes hatóságaitól való segítségkérést is, amennyiben a fuvarozó nem nyújtja be a kért dokumentumokat a kérés időpontjától számított nyolc héten belül.
11. számú bejegyzés: United States of America Environmental Protection Agency and the Department of Transportation Programmes for Light-duty Vehicle Greenhouse Gas Emission Standards and Corporate Average Fuel Economy Standards (Az Amerikai Egyesült Államok Környezetvédelmi Ügynöksége és a Közlekedési Minisztérium, a könnyűgépjárművek üvegházhatású gázok kibocsátására vonatkozó normáira és az átlagos vállalati tüzelőanyag-fogyasztás normáira irányuló programok)

12. számú bejegyzés: United States of America Environmental Protection Agency and National Highway Traffic Safety Administration, Department of Transportation Programmes for Greenhouse Gas Emissions Standards and Fuel Efficiency Standards for Medium and Heavy-Duty Engines and Vehicles (Az Amerikai Egyesült Államok Környezetvédelmi Ügynöksége és Nemzeti Közúti Közlekedésbiztonsági Hivatala, a Közlekedési Minisztérium, a közép- és nagy teljesítményű motorok és nehéz tehergépjárművek üvegházhatású gázok kibocsátására vonatkozó normáira és tüzelőanyag-gazdaságossági normáira irányuló programok)

Az ENSZ GTR-tervezetek gyűjteményében felsorolandó műszaki előírások

13. számú bejegyzés: United States of America Environmental Protection Agency and National Highway Traffic Safety Administration, Department of Transportation, Program for Revisions and Additions to the Motor Vehicle Fuel Economy Label: New Fuel Economy and Environment Labels for a New Generation of Vehicles (Az Amerikai Egyesült Államok Környezetvédelmi Ügynöksége és Nemzeti Közúti Közlekedésbiztonsági Hivatala, a Közlekedési Minisztérium, a gépjármű tüzelőanyag-gazdaságossági címkére vonatkozó módosítások és széljegyzetek kialakítását célzó program: új tüzelőanyag-gazdaságossági és környezetvédelmi címke a gépjárművek új generációja számára)
(3)

Egy melléklet, valamint a „Mindent megteszünk kiáltvány” („Whatever it Takes Manifesto”) kiegészítő dokumentum további részleteket tartalmaz a kezdeményezés tárgyáról, célkitűzéseiről és hátteréről, és meghatározza a kezdeményezést támogató okokat. A kezdeményezés a „páneurópaiság jelképes aktusaként” egy új európai nap bevezetését szorgalmazza „Mindent megteszünk” („Whatever it Takes”) címmel, hivatkozva az Európai Központi Bank korábbi elnöke, Mario Draghi 2012. július 26-i nyilatkozatára, amely a szervezők szerint a modern vezetés és az inspiráló jövőkép átfogó példáját mutatva formálta az euróövezet és a gazdasági integráció történelmét. A „Mindent megteszünk” (Whatever it Takes – WIT) nap bevezetésére irányuló kérésük alátámasztásaként javaslatukhoz „három fő üzenetet” mellékelnek: a) kőbe vésni az euro megmentése érdekében tett egyik legfontosabb erőfeszítést az EU nagy recesszió alatti intézményi bölcsességének és sorsfordító képességének elismeréseképpen, amikor is az euróövezet és a nemzetgazdaságok súlyos fenyegetés alatt álltak, b) az uniós hangok egybegyűjtése és a demokrácia, a kulturális sokszínűség, a béke és az emberi jogok európai értékeinek ünneplése az Európa-szerte terjedő könnyelműen megvető hangok, társadalmi szélsőségesség, euroszkepticizmus és populizmus időszakában, c) rávilágítani arra az alkalmazkodóképességre és azokra a válságkezelési képességekre, amelyeket az európai intézményeknek fenn kell tartaniuk ahhoz, hogy előmozdítsák a fejlődést, és más válságokkal is meg tudjanak birkózni.”
(11)

A munkaerőpiaci reformoknak – beleértve a nemzeti bérmegállapítási mechanizmusokat is – tiszteletben kell tartaniuk a társadalmi párbeszéddel kapcsolatos tagállami gyakorlatokat és a szociális partnerek autonómiáját, annak érdekében, hogy tisztes megélhetést és fenntartható növekedést, valamint a felfelé irányuló társadalmi és gazdasági konvergencia megvalósulását lehetővé tevő méltányos béreket biztosítsanak. Meg kell teremteniük a szükséges mozgásteret a társadalmi-gazdasági tényezők átfogó figyelembevételére, így többek között arra, hogyan lehet javulást elérni az olyan területeken, mint a fenntarthatóság, a versenyképesség, az innováció, a minőségi munkahelyek teremtése, a munkafeltételek, a dolgozói szegénység, az oktatás, a képzés és a készségek, a népegészségügy és a társadalmi befogadás, valamint a reáljövedelmek. E tekintetben a Helyreállítási és Rezilienciaépítési Eszköz és más uniós pénzeszközök támogatják a tagállamokat olyan reformok és beruházások végrehajtásában, amelyek összhangban vannak az uniós prioritásokkal, fenntarthatóbbá, reziliensebbé, valamint a zöld és digitális kettős átállásra felkészültebbé téve az európai gazdaságokat és társadalmakat a Covid19 világjárvány utáni időszakban. Az Ukrajna elleni orosz agressziós háború tovább súlyosbította a Covid19világjárvány nyomán már korábban is fennálló társadalmi-gazdasági kihívásokat. A tagállamoknak és az Uniónak továbbra is biztosítaniuk kell a társadalmi, foglalkoztatási és gazdasági hatások enyhítését, valamint azt, hogy az átállás társadalmi szempontból méltányos és igazságos legyen, figyelembe véve azt is, hogy a fokozott nyitott stratégiai autonómia és a felgyorsult zöld átállás hozzá fog járulni az energia és más stratégiai termékek és technológiák behozatalától – különösen az orosz importtól – való függőség enyhítéséhez. Alapvető fontosságú a reziliencia megerősítése, valamint egy olyan befogadó és reziliens társadalom irányába történő elmozdulás, amelyben az emberek védelmet élveznek, és képesek a változást előre felmérni és kezelni, illetve amely lehetővé teszi a társadalomban és a gazdaságban való aktív részvételt. A 2021/402 bizottsági ajánlásban és a klímasemlegességre való méltányos átállás biztosításáról szóló, 2022. június 16-i tanácsi ajánlásban kiemelteknek megfelelően a munkaerőpiaci átmenet támogatása érdekében az aktív munkaerőpiaci szakpolitikák koherens csomagjára van szükség, amely magában foglalja az ideiglenes munkaerő-felvételt és az átmenetet támogató ösztönzőket, a készségekkel kapcsolatos szakpolitikákat és a jobb foglalkoztatási szolgáltatásokat. Elő kell mozdítani a tisztességes munkafeltételeket, így például a munkahelyi egészséget és biztonságot, valamint a munkavállalók fizikai és mentális egészségét.
(1)

Olaszország 2022. július 28-án kérelmet nyújtott be a Bizottsághoz, amelyben a Ferrandina–Matera La Martella vasútvonalhoz tartozó Miglionico-alagút mentesítését kérte az 1303/2014/EU bizottsági rendelet (2) melléklete 4.2.1.5.2 b) (1) pontjának alkalmazása alól. A Bizottság 2022. augusztus 8-i további információkérésére Olaszország 2022. augusztus 16-án válaszolt, és ezzel kiegészítette a kérelmét. A szóban forgó kérelmet Olaszország az (EU) 2016/797 irányelv 7. cikke (1) bekezdésének c) pontja alapján nyújtotta be.
(4)

Az EKB belső működésével kapcsolatban az EKB különböző szervezeti egységei (ideértve az Emberi Erőforrások Főigazgatóságát (DG/HR), a Jogkövetési és Szervezetirányítási Irodát (CGO), a Belső Ellenőrzési Igazgatóságot (D/IA) és a Jogi Szolgálatok Főigazgatóságát (DG/L)) kaptak megbízást az EKB foglalkoztatásra irányadó jogi keretrendszerén belüli azon feladatok ellátására, amelyek személyes adatok kezelésével járnak. E feladatok között szerepelnek például az esetleges szakmai kötelezettségszegéssel összefüggésben tett intézkedések (ideértve az EKB munkahelyi méltóságra vonatkozó keretrendszere szerint nem megfelelő magatartás vizsgálatát és a bármely csatornán keresztül, ideértve többek között az EKB visszaélés-bejelentő eszközén keresztül bejelentett bármely jogellenes tevékenység vagy szakmai kötelezettségszegés nyomon követését); a kiválasztási eljárásokhoz kapcsolódó feladatok; a DG/HR által a teljesítménymenedzsmenthez, az előléptetésekhez, az EKB személyzetének közvetlen kinevezéséhez, a szakmai fejlődéshez – ideértve a szakterületeken belüli és azok közötti tehetséggondozást –, a bérfejlesztéshez és jutalmakhoz, valamint a mobilitással és a távolléttel kapcsolatos döntésekhez kapcsolódóan végzett feladatok; az EKB személyzete által benyújtott belső fellebbezések vizsgálata (ideértve az adminisztratív felülvizsgálat, a panasztételi eljárás, a különös fellebbezési eljárás keretében vagy az egészségügyi bizottságokon keresztül benyújtottakat is) és ezek nyomon követése; a Jogkövetési és Szervezetirányítási Iroda által az (EKB személyzeti szabályzatának 0. részében szereplő) EKB Etikai keretrendszere szerint ellátandó tanácsadói feladatok és a Jogkövetési és Szervezetirányítási Iroda magánjellegű pénzügyi tranzakciók megfelelési célokból végzett nyomon követéséhez kapcsolódó feladatai (ideértve az EKB személyzeti szabályzatának 0.4.3.3 cikke szerint felkért külső szolgáltatóval való együttműködést is); valamint a Belső Ellenőrzési Igazgatóság által végzett ellenőrzések és a belső igazgatási vizsgálatokról szóló 01/2006. sz. igazgatási körlevéllel (3) összefüggésben ellátott feladatok, amikor nyomozati tevékenységet és közigazgatási vizsgálatot végeznek olyan helyzetekben, amelyek esetlegesen az EKB személyzetét érintő fegyelmi kereteket is ölthetnek (ideértve a vizsgálatot végző személy feladatait vagy a vizsgálati tanács tagjainak feladatait, amikor bizonyítékgyűjtést és a vonatkozó tények megállapítását végzik).
(4)

Az ENSZ főtitkára a „Current developments in science and technology and their potential impact on international security and disarmament efforts” (Újabb fejlemények a tudomány és a technológia területén, valamint azok lehetséges hatása a nemzetközi biztonsági és leszerelési erőfeszítésekre) című, 2021-ben kiadott jelentésében megállapította, hogy egyre nagyobb aggodalomra ad okot az, hogy a biztonság és a leszerelés szempontjából releváns tudományos és technológiai fejlődés üteme meghaladja a kockázatok megértéséhez és kezeléséhez szükséges normatív és irányítási keretek fejlődését.
(1)

A Tanács a 2021. április 16-i következtetéseiben meghatározta az Európai Uniónak a Száhel-övezetre vonatkozó integrált stratégiáját. A Tanács aggodalmának adott hangot különösen azzal kapcsolatban, hogy a bizonytalanság fokozatos terjedése és ennek hatása – amelynek első áldozata a civil lakosság – súlyosbította a több válság összefonódásából adódó helyzetet, ami példátlan humanitárius következményekkel jár a régióban, beleértve a belső menekültek és a menekültek, a kényszerű lakóhelyelhagyások, a visszaélések, a közösségek közötti és a közösségeken belüli feszültségek számának növekedését, az ismétlődő élelmiszer- és élelmezési válságok terjedését, az egészségügyi szükségletek növekedését, valamint az állami szolgálatok konfliktus sújtotta területeken való létrehozásának nehézségét, továbbá elismerte, hogy a bizonytalanság hozzájárul az irreguláris migrációhoz is. A Tanács hangsúlyozta azt is, hogy az Unió a védelem és a biztonság területén továbbra is hozzájárul majd a kapacitásépítéshez a közös biztonság- és védelempolitikai (KBVP) missziók bevetése révén. A Tanács hangsúlyozta továbbá, hogy minden olyan területen, ahol az Unió fellép a Száhel-övezetben, az uniós intézkedéseknek továbbra is központi részét fogja képezni az emberi jogok tiszteletben tartása és előmozdítása – beleértve a nemek közötti egyenlőséget is –, valamint az egyéneknek az integritásuk bárminemű sérülésétől való védelme.
(11)

A repülésbiztonság-menedzsment hatékonyságát illetően Málta által javasolt helyi repülésbiztonsági teljesítménycélok repülésbiztonság-menedzsmenttel kapcsolatos célkitűzések szerinti bontásban és a megvalósítás szintjében kifejezve a következők: Málta A repülésbiztonság-menedzsment hatékonyságával kapcsolatos célok a megvalósítás szintjében kifejezve, A-tól D-ig terjedő EASA-szinten Érintett léginavigációs szolgáltató Repülésbiztonság-menedzsmenttel kapcsolatos célkitűzés 2022 2023 2024 Uniós szintű célok (2024) MATS Repülésbiztonsági politika és a kapcsolódó célkitűzések C C D C Repülésbiztonsági kockázatok kezelése C C D D Repülésbiztonság biztosítása C C D C A repülésbiztonság előmozdítása C C D C Repülésbiztonsági kultúra C C C C
(11)

A repülésbiztonság-menedzsment hatékonyságát illetően az elsődleges léginavigációs szolgáltató, azaz az LFV tekintetében Svédország által javasolt helyi repülésbiztonsági teljesítménycélok repülésbiztonság-menedzsmenttel kapcsolatos célkitűzések szerinti bontásban és a megvalósítás szintjében kifejezve a következők: Svédország A repülésbiztonság-menedzsment hatékonyságával kapcsolatos célok a megvalósítás szintjében kifejezve, az Európai Unió Repülésbiztonsági Ügynöksége által meghatározott A-tól D-ig terjedő szinten Érintett léginavigációs szolgáltató Repülésbiztonság-menedzsmenttel kapcsolatos célkitűzés 2022 2023 2024 Uniós szintű célok (2024) LFV Repülésbiztonsági politika és a kapcsolódó célkitűzések C C C C Repülésbiztonsági kockázatok kezelése D D D D Repülésbiztonság biztosítása C C C C A repülésbiztonság előmozdítása C C C C Repülésbiztonsági kultúra C C C C
(11)

A repülésbiztonság-menedzsment hatékonyságát illetően Románia által javasolt helyi repülésbiztonsági teljesítménycélok repülésbiztonság-menedzsmenttel kapcsolatos célkitűzések szerinti bontásban és a megvalósítás szintjében kifejezve a következők: Románia A repülésbiztonság-menedzsment hatékonyságával kapcsolatos célok a megvalósítás szintjében kifejezve, az Európai Unió Repülésbiztonsági Ügynöksége által meghatározott A-tól D-ig terjedő szinten Érintett léginavigációs szolgáltató Repülésbiztonság-menedzsmenttel kapcsolatos célkitűzés 2022 2023 2024 Uniós szintű célok (2024) ROMATSA Repülésbiztonsági politika és a kapcsolódó célkitűzések C C C C Repülésbiztonsági kockázatok kezelése C C D D Repülésbiztonság biztosítása C C C C A repülésbiztonság előmozdítása C C C C Repülésbiztonsági kultúra C C C C
(11)

A repülésbiztonság-menedzsment hatékonyságát illetően Lettország által javasolt helyi repülésbiztonsági teljesítménycélok repülésbiztonság-menedzsmenttel kapcsolatos célkitűzések szerinti bontásban és a megvalósítás szintjében kifejezve a következők: Lettország A repülésbiztonság-menedzsment hatékonyságával kapcsolatos célok a megvalósítás szintjében kifejezve, A-tól D-ig terjedő EASA-szinten Érintett léginavigációs szolgáltató Repülésbiztonság-menedzsmenttel kapcsolatos célkitűzés 2022 2023 2024 Uniós szintű célok (2024) LGS Repülésbiztonsági politika és a kapcsolódó célkitűzések C D D C Repülésbiztonsági kockázatok kezelése C D D D Repülésbiztonság biztosítása C D D C A repülésbiztonság előmozdítása C D D C Repülésbiztonsági kultúra C D D C
(11)

A repülésbiztonság-menedzsment hatékonyságát illetően Görögország által javasolt helyi repülésbiztonsági teljesítménycélok repülésbiztonság-menedzsmenttel kapcsolatos célkitűzések szerinti bontásban és a megvalósítás szintjében kifejezve a következők: Görögország A repülésbiztonság-menedzsment hatékonyságával kapcsolatos célok a megvalósítás szintjében kifejezve, az Európai Unió Repülésbiztonsági Ügynöksége által meghatározott A-tól D-ig terjedő szinten Érintett léginavigációs szolgáltató Repülésbiztonság-menedzsmenttel kapcsolatos célkitűzés 2022 2023 2024 Uniós szintű célok (2024) HASP Repülésbiztonsági politika és a kapcsolódó célkitűzések C C C C Repülésbiztonsági kockázatok kezelése C C D D Repülésbiztonság biztosítása C C C C A repülésbiztonság előmozdítása C C C C Repülésbiztonsági kultúra C C C C
(12)

A repülésbiztonság-menedzsment hatékonyságát illetően Ciprus által javasolt helyi repülésbiztonsági teljesítménycélok repülésbiztonság-menedzsmenttel kapcsolatos célkitűzések szerinti bontásban és a megvalósítás szintjében kifejezve a következők: Ciprus A repülésbiztonság-menedzsment hatékonyságával kapcsolatos célok a megvalósítás szintjében kifejezve, az Európai Unió Repülésbiztonsági Ügynöksége által meghatározott A-tól D-ig terjedő szinten Érintett léginavigációs szolgáltató Repülésbiztonság-menedzsmenttel kapcsolatos célkitűzés 2022 2023 2024 Uniós szintű célok (2024) CYATS Repülésbiztonsági politika és a kapcsolódó célkitűzések C C C C Repülésbiztonsági kockázatok kezelése D D D D Repülésbiztonság biztosítása C C C C A repülésbiztonság előmozdítása C C C C Repülésbiztonsági kultúra C C C C
(46)

A bírói felülbírálatról szóló törvény a büntetőeljárásról szóló törvény releváns módosításainak bevezetésével eleget tesz a korrekciós intézkedésekben javasolt több kötelezettségvállalásnak. A Bizottság is üdvözölte a Magyarország által a bírói felülbírálatról szóló törvény módosítása keretében hozott további intézkedéseket, például az Integritás Hatóság felülbírálati vagy ismételt felülbírálati indítvány benyújtására vonatkozó hatáskörének beillesztését, valamint a legfőbb ügyész azon hatáskörének eltörlését, hogy határozatokkal szemben rendkívüli jogorvoslattal éljen. Amint azonban az a Bizottság értékeléséből kiderül, a bírói felülbírálatról szóló törvény egyes rendelkezései olyan mérlegelési mozgásteret építenek be az eljárásba, amely a felülbírálati indítványt vagy a vádindítványt követő új eljárás kimenetelének befolyásolására is felhasználható, ami veszélyezteti a korrekciós intézkedés hatékonyságát és általános megfelelőségét. Mindenekelőtt, i. az alkalmazandó szabályok nem határozzák meg egyértelműen a felülbírálati indítvány nyomán az ügyész határozatát hatályon kívül helyező bírósági határozat jogkövetkezményeit az ügyész vonatkozásában. Mivel nincs rá garancia, hogy a bírói felülbírálat keretében hozott határozatokat azok nyomán tett helyes ügyészi intézkedések követik majd, az ügyész számára biztosított mérlegelési jogkör súlyosan aláássa a korrekciós intézkedés hatékonyságát és ezáltal a megfelelőségét. Ezenfelül ii. abban az esetben, ha vádindítvány benyújtásának van helye, a bírói felülbírálatról szóló törvény értelmében az elsőfokú bíróság ülés tartása és bizonyítási eljárás lefolytatása nélkül megvizsgálja a vádindítvány megalapozottságát. Ez a vizsgálat a formai kritériumok előzetes vizsgálatát egészíti ki, amelyet az új eljárás vezet be. A Bizottság értékelése és az abban foglalt indokok alapján az eljárás alapjául szolgáló oknak az elsőfokú bíróság általi ezen vizsgálata olyan érdemi szűrésnek minősül, amely annak kockázatával jár, hogy az ügy érdemét illető döntést megelőlegezik vagy megakadályozzák anélkül, hogy az ügyben bizonyítási eljárást lehetne kérni és lefolytatni. Ez szükségtelen lépést jelent, és aláássa a korrekciós intézkedés hatékonyságát. Végezetül, a bírói felülbírálatról szóló törvény nem tisztázza az új szabályok alkalmazásának időbeli hatályát, és nem teszi egyértelművé különösen azt, hogy az új eljárás a 2023. január 1-je előtt elkövetett (nem elévült) bűncselekményekre is alkalmazandó lesz-e. A Tanács úgy véli, hogy ezen okok, valamint a bizottsági közleményben részletesebben ismertetett egyéb okok miatt az azonosított gyengeségek olyan súlyosak, hogy komolyan veszélyeztetik a korrekciós intézkedés arra való megfelelőségét, hogy kezelje a közvagyonnal kapcsolatosan elkövetett bűncselekményekkel kapcsolatos nyomozás, büntetőeljárás alá vonás és szankcionálás hatékonyságának hiányával kapcsolatos problémákat.
(8)

A jelenleg rendelkezésre álló adatok alapján a teljes farkaspopuláció alacsonyabb védettségi státuszba sorolása tudományos és állományvédelmi szempontból nem indokolt. A faj védettségi helyzete kontinensszerte továbbra is eltérő, és az Unión belüli biogeográfiai régiók 39 nemzeti része közül csak 18-ban értékelték kedvezőnek a védettségi helyzetet. Ezt támasztják alá a faj védettségi helyzetére vonatkozóan rendelkezésre álló legfrissebb tudományos adatok is, amelyek a 92/43/EGK tanácsi irányelv (3) 17. cikke és a Berni Egyezmény 8. (2012) számú határozata szerinti jelentéstételből származnak. A fajt érintő folyamatos fenyegetések – az olyan újonnan megjelenő fenyegetéseket is beleértve, mint például a határkerítések vagy a farkas és a kutya kereszteződése (hibridizáció) – szintén a szigorú védettségi státusz fenntartását teszik szükségessé.
6.

az „ex 1605 10 ex 1605 90 ex 1605 20 ex 1605 20 ex 1605 20 ex 1605 30” HR-vámtarifaszámok sora helyébe a következő sor lép: „ex 1605 10 Búzakeményítő, só, cukor, ételízesítő keverék, rák és töltelék felhasználásával készült rákgombóc Előállítás a termékétől eltérő bármely vámtarifaszám alá tartozó anyagokból ex 1605 54 Halhús, tintahaltöltelék, keményítő, só, cukor és ételízesítő keverék felhasználásával készült tintahalgombóc ex 1605 21 Garnélarák, búzakeményítő, tápióka, víz, zöldhagyma, gyömbér, cukor és só felhasználásával készült garnélagombóc ex 1605 29 Főként garnélarák, csirke, kukoricakeményítő, növényi olaj, feketebors, szezámmagolaj és víz felhasználásával készült shaomai ex 1902 20 Garnélarák, só, olaj, cukor, gyömbér, bors, tojás, ecet és szójamártás felhasználásával készült sült garnélawonton ex 1605 54 Languszta ízesítésű gombóc: tintahal, hal és rák húsából”.
(3)

A 810/2009/EK rendelet 25a. cikkének (2) bekezdésével összhangban a Bizottság az (EU) 2021/1781 végrehajtási határozat hatálybalépését követően folyamatosan értékelte a Gambiával a visszafogadás terén folytatott együttműködést. Az értékelés azt mutatja, hogy nem történt jelentős javulás, mivel a személyazonosítás és a visszaküldés terén folytatott együttműködés továbbra is kihívást jelent, Gambia nem tartotta be az EU-Gambia visszafogadási megállapodásban meghatározott időkeretet, és 2022 márciusáig érvényben maradt a charterjáratokkal végzett visszaküldésekre vonatkozó – Gambia által egyoldalúan bevezetett – moratórium. Némi korlátozott előrelépés – különösen a Gambia által bevezetett moratórium felfüggesztését követően végrehajtott visszaküldési műveletekre vonatkozó három leszállási engedély kiadása – ellenére a visszafogadással kapcsolatos együttműködés továbbra sem kielégítő, és továbbra is számottevő és tartós javulásra van szükség.
(4)

A Bizottság a schengeni vívmányok Horvátország általi teljeskörű alkalmazásának ellenőrzéséről szóló, 2019. október 22-i közleményében megállapította, hogy úgy véli, hogy Horvátország megtette a szükséges intézkedéseket annak biztosítására, hogy a schengeni vívmányok valamennyi vonatkozó részének alkalmazásához szükséges feltételek teljesüljenek. Megjegyezte továbbá, hogy Horvátországnak következetesen folytatnia kell az összes folyamatban lévő, különösen a külső határok igazgatására vonatkozó intézkedés végrehajtását annak biztosítása érdekében, hogy az említett feltételek továbbra is teljesüljenek. A Bizottság azt is megerősítette, hogy Horvátország továbbra is teljesíti a csatlakozási tárgyalásai során tett, a schengeni vívmányokhoz kapcsolódó kötelezettségvállalásokat.